**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  2 – 10 – 2025

**ΑΜΑΡΟΥΣΙΟΥ Αρ. Πρ.:** 243

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**Προς: Tα μέλη του Συλλόγου,**

**Κοινοποίηση: ΔΟΕ, Συλλόγους Εκπ/κών Π. Ε. της χώρας**

**Θέμα: « Όλα τα μάτια στο διεθνή στόλο αλληλεγγύης Global Sumud Flotilla – Να σταματήσει η επίθεση του Ισραήλ στα διεθνή πλοία του στόλου – να φτάσει η ανθρωπιστική βοήθεια στην Γάζα. Κάλεσμα σε κινητοποίηση την Πέμπτη 2/10 στις 18:30 στο πάρκο Ελευθερίας και πορεία προς την ισραηλινή πρεσβεία».**

Καταγγέλλουμε την τρομοκρατική και παράνομη επίθεση του Ισραηλινού στρατού στο διεθνή στόλο αλληλεγγύης Global Sumud Flotilla, που επιχειρεί να σπάσει τον αποκλεισμό της Γάζας και να παραδώσει ανθρωπιστική βοήθεια στον ηρωικό λαό της Παλαιστίνης.

Μόλις 70 ναυτικά μίλια πριν φτάσει στη Γάζα, στα διεθνή ύδατα, το κράτος τρομοκράτης και εγκληματίας πολέμου του Ισραήλ, για άλλη μια φορά, καταπατά το διεθνές δίκαιο και επιτίθεται με ένοπλη βία στην ειρηνική διεθνή αποστολή. Το κράτος τρομοκράτης του Ισραήλ έχει την πλήρη κάλυψη ΗΠΑ, ΝΑΤΟ, Ε.Ε και των κυβερνήσεων που παρακολουθούν αμέτοχοι και επιτρέπουν την επιχείρηση του Ισραήλ. Το Ισραήλ ως σύγχρονος πειρατής καταλαμβάνει τα πλοία αλληλεγγύης του Global Sumud Flotilla, και συλλαμβάνει τους πολίτες που επιβαίνουν στα σκάφη που μεταφέρουν φαγητό, φάρμακα και κυρίως την ελπίδα της διεθνιστικής αλληλεγγύης και απαίτησης να μπει τέλος στην γενοκτονία του Παλαιστινιακού λαού για Λευτεριά στην Παλαιστίνη.

Η κυβέρνηση της ΝΔ ως πρόθυμος σύμμαχος του ΝΑΤΟ και του κράτους τρομοκράτη του Ισραήλ όχι απλά δεν εφαρμόζει το διεθνές δίκαιο, αλλά αντί να παρέμβει, να στηρίξει τον στόλο αλληλεγγύης, να σταματήσει την Ισραηλινή τρομοκρατία, στηρίζει τα σχέδια Τραμπ – Νετανιάχου που ανακοινώθηκαν προχτές και σηματοδοτούν την καταδίκη του Παλαιστινιακού λαού. Η κυβέρνηση της ΝΔ είναι συνένοχη στην γενοκτονία του Παλαιστινιακού λαού!

**Η ΙΣΤΟΡΙΑ ΕΧΕΙ ΜΙΑ ΣΩΣΤΗ ΠΛΕΥΡΑ ΜΕ ΤΗΝ ΠΑΛΑΙΣΤΙΝΗ ΩΣ ΤΗ ΛΕΥΤΕΡΙΑ!.**

**Καταδικάζουμε την στάση του Ισραήλ, των ΗΠΑ, ΝΑΤΟ, Ε.Ε και της κυβέρνησης της ΝΔ**

**Απαιτούμε:**

* **Να σταματήσει ΤΩΡΑ η επίθεση στα πλοία του διεθνή στόλου αλληλεγγύης στον Παλαιστινιακό λαό.**
* **Να μην τολμήσει να τους αγγίξει ο IDF!**
* **Την άμεση απελευθέρωση των μελών της διεθνούς αποστολής αλληλεγγύης και την συνέχιση της πορείας του.**
* **Να φύγουν τα πολεμικά πλοία του Ισραήλ από τον δρόμο του διεθνή στόλου Global Sumud Flotilla. Να ανοίξει ο δρόμος για τον ασφαλή ελλιμενισμό των πλοίων στην Γάζα για να παραδοθεί η ανθρωπιστική βοήθεια.**
* **Καμία εμπλοκή της χώρας μας στην γενοκτονία του Παλαιστινιακού Λαού. Να διακοπεί κάθε σχέση με το κράτος – τρομοκράτη του Ισραήλ.**

**Καλούμε κάθε εργατικό σωματείο, συλλογικότητα να καταγγείλουν την επίθεση του Ισραήλ, να πάρουν αποφάσεις συμμετοχής ενάντια στην ένοπλη επιδρομή του Ισραήλ στα πλοία.**

**Την Πέμπτη 2/10 βγαίνουμε στις πλατείες όλης της χώρας - Συμμετέχουμε στην κινητοποίηση στο Πάρκο Ελευθερίας (Μέγαρο Μουσικής) στις 18:30 και πορεία στην Ισραηλινή πρεσβεία.**

**ΣΥΝΕΧΙΖΟΥΜΕ ΜΕΧΡΙ ΝΑ ΑΠΕΛΕΥΘΕΡΩΘΟΥΝ ΤΑ ΜΕΛΗ ΤΗΣ ΔΙΕΘΝΟΥΣ ΑΠΟΣΤΟΛΗΣ**

**ΛΕΥΤΕΡΙΑ ΣΤΗΝ --ΠΑΛΑΙΣΤΙΝΗ**

